paragraph_text: Rijeka je neprekidno bila bombardirana 20 mjeseci, tijekom kojih su Saveznici bombardirali rafineriju, brodogradilište, »Torpedo«, skladišta drva i željeznička skladišta, lučka postrojenja, gatove, brodove tegljače, stambene zgrade u središtu grada, naselja na Kantridi, Kalvariji, Turniću, ali i u Opatiji. Najrazornije bombardiranje u 1945. godini odvilo se 20. veljače kada je 110 bombardera ispustilo desetke tona bombi na riječko brodogradilište, sud, zatvor, Palaču Jadran te zgradu Rimske banke (Banco di Roma), kasnije zgradu Gradske uprave.Alen Čemeljić. Na današnji dan bombardirani su riječki Stari grad, Garibaldi, Riva i luka Hrvatski radio Rijeka, 1. ožujka 2016. (pristupljeno 10. kolovoza 2018.)